b'\n_START_ARTICLE_\nGalbraithi organisatsioonilise infot\xc3\xb6\xc3\xb6tluse teooria\n_START_PARAGRAPH_\nGalbraithi organisatsioonilise infot\xc3\xb6\xc3\xb6tluse teooria on Jay Galbraithi 1970ndatel loodud teooria organisatsioonides info t\xc3\xb6\xc3\xb6tlemise kohta. Teooria aluseks v\xc3\xb5ttis ta kognitiivse sobivuse teooria ._NEWLINE_Galbraithi teooria j\xc3\xa4rgi m\xc3\xa4\xc3\xa4rab m\xc3\xa4\xc3\xa4ramatus (uncertainty), eelk\xc3\xb5ige \xc3\xbclesannete m\xc3\xa4\xc3\xa4ramatus (task uncertainty), organisatsiooni struktuuri. Organisatsiooni \xc3\xbcheks oluliseks teguriks on selle suutlikkus tegeleda mitterutiinsete s\xc3\xbcndmustega, mida pole v\xc3\xb5imalik ennustada, ette planeerida. Variatsioonid organisatsioonide disainis tulenevadki erisugustest strateegiatest, mida kasutatakse, et v\xc3\xa4hendada ebakindlate, m\xc3\xa4\xc3\xa4ramatute \xc3\xbclesannete esinemist. Mida suurem \xc3\xbclesande m\xc3\xa4\xc3\xa4ramatus, seda rohkem informatsiooni peavad otsusetegijad \xc3\xbclesande lahendamisel t\xc3\xb6\xc3\xb6tlema . M\xc3\xa4\xc3\xa4ramatud \xc3\xbclesanded t\xc3\xa4hendavad infot\xc3\xb6\xc3\xb6tluse vajaduse suurenemist, mist\xc3\xb5ttu organisatsioonid peavad suurendama oma infot\xc3\xb6\xc3\xb6tluse v\xc3\xb5imekust . Galbraith usub, et organisatsioone eristab nende strateegia m\xc3\xa4\xc3\xa4ramatute \xc3\xbclesannete lahendamiseks .'